Sprøytepumpene som brukes under MR-undersøkelser er sykehusets vanlige sprøytepumper.

Tilgjengelige MR-kompatible pumper i markedet er funksjonelt svært ulike standardpumpene. Faren for feilbruk i relativt sjeldne situasjoner på MR for den enkelte anses derfor som meget stor og vi har derfor ikke kjøpt inn disse.

Som en følge av dette er pumpene vi bruker under MR MAGNETISKE og derfor potensielt skadelige både for pasient og personale.

Disse skal derfor stå på utsiden av MR-rommet under bruk.

Sprøytepumpene er IKKE godkjent for å brukes INNE på magnetrommet, og det er ved testing funnet avvik i nøyaktighet etter at pumpen har vært eksponert for magnetfeltet. Flere pumper er også permanent ødelagt.

Radiograf hjelper til med å rigge opp utvendig sprøytepumpe dvs. trekke spiralslangen gjennom kanal inn i MR-rommet.

I tillegg til bortfall av fare for magnetisk skade («prosjektileffekt») får en da full kontroll over pumpefunksjonene og kan dessuten koble pumpen(e) til strøm underveis.

Ved ustabile, pressorkrevende pasienter som ikke tåler avbrudd i medikament-tilførsel må doble sett med sprøytepumper, medikamenter og spiralsett gjøres klar på avdelingen

(Intensiv, MIO etc.) før transport.

De kobles da til slik at pasienten er under kontinuerlig medikamenttilførsel og PUMPENE STÅR PÅ UTSIDEN.

Man trekker spiralslangene inn på MR lab gjennom hull i veggen og ut gjennom døren til pasienten.

Om pasienten er svært dårlig og en av personale må være inne med pasienten, er det påkrevd at to sykepleiere er med under hele undersøkelsen (en ute og en inne).